76. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 23 της 16/23 Ιαν. 1975 (ΦΕΚ Α΄ 9) Περί καθορισμού του τύπου και του περιεχομένου της υπευθύνου δηλώσεως των υποψηφίων προς διορισμόν εις το Υπουργείον Εξωτερικών. Έχοντες υπ’ όψει: 1.Τας διατάξεις του Ν.Δ. 64/1974 «περί των στοιχείων της ατομικής και οικογενειακής καταστάσεως των Δημοσίων Λειτουργών ως και έλεγχον της πίστεως προς το δημοκρατικόν πολίτευμα της χώρας κατηγοριών τινων εξ αυτών». 2.Την υπ’ αριθ. 727/74 γνωμοδότησιν του Συμβουλίου της Επικρατείας, προτάσει του Υπουργού Προεδρίας Κυβερνήσεως και του επί των Εξωτερικών Υπουργού, απεφασίσαμεν και διατάσσομεν: Άρθρον μόνον.-Εις τον δια του Π.Δ. 670/74 (τόμ. 2Α σελ. 336,11) «περί καθορισμού του τύπου και του περιεχομένου της υπευθύνου δηλώσεως των υποψηφίων προς διορισμόν ως Δημοσίων Λειτουργών ή υπαλλήλων κατά την έννοιαν του άρθρ. 1 του Σελ. 160,048(α) Τεύχος 608-Σελ. 108 Ν.Δ. 64/74 προβλεπόμενον τύπον υπευθύνου δηλώσεως «επιφέρονται όσον αφορά τους υποψηφίους προς διορισμόν ή πρόσληψιν εις το Υπουργείον Εξωτερικών. Α΄.Εις το κεφάλαιον «Στοιχεία Ταυτότητος»: 1.Εις το στοιχείον όνομα πατρός, προστίθεται και εθνικότης πατρός. 2.Εις το στοιχείον όνομα μητρός, προστίθεται και εθνικότης μητρός. 3.Εις την παράγραφον οικογενειακή κατάστασις, το στοιχ. β΄ συμπληρούται ως εξής: όνομα συζύγου, πατρώνυμον, εθνικότης, καταγωγή, σπουδαί, επάγγελμα. Β΄.Προ της βεβαιώσεως περί της αληθείας των δηλουμένων προστίθεται κεφάλαιον έχον ως ακολούθως: «Προσήλωσις εις τας θεμελιώδεις δημοκρατικάς αρχάς. Δηλώ υπευθύνως πλήρη και άνευ επιφυλάξεων αφοσίωσιν προς τας θεμελιώδεις δημοκρατικάς αρχάς ως τας εκφράζει το εν ισχύϊ Σύνταγμα της χώρας». Εις τον επί των Εξωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 